Ehdotus neuvoston direktiiviksi maitoa ja maitovalmisteita koskevien tilastotietojen keruusta



Virallinen lehti nro C 321 , 01/12/1995 s. 0006



Ehdotus neuvoston direktiiviksi maitoa ja maitovalmisteita koskevien tilastotietojen keruusta (95/C 321/05) KOM(95) 430 lopull. - 95/0234(CNS) (Komission esittämä 8 päivänä syyskuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että maitoa ja maitovalmisteita koskevien tilastotietojen keruusta jäsenvaltioissa 31 päivänä heinäkuuta 1972 annettua neuvoston direktiiviä 72/280/ETY (1) on muutettu useita kertoja; uusien muutosten perusteella mainittu direktiivi olisi selkeyden vuoksi muotoiltava uudelleen, komissio tarvitsee perustamissopimuksen ja maidon ja maitovalmisteiden yhteistä markkinajärjestelyä koskevien yhteisön säännösten nojalla sille kuuluvien tehtävien suorittamiseksi tarkat tiedot maidon tuotannosta ja käytöstä sekä säännölliset, yksityiskohtaiset, lyhyttä ajanjaksoa koskevat tiedot maitoa käsitteleviin tai jalostaviin yrityksiin toimitetuista maitomääristä ja maitovalmisteiden tuotannosta yhteisön jäsenvaltioissa, tutkimukset maidon tuotannosta ja käytöstä maatilalla olisi tehtävä yhdenmukaisten vaatimusten mukaisesti ja suurempaa tarkkuutta noudattaen, ja kunkin jäsenvaltion maitoa jalostavissa yrityksissä olisi kerättävä tietoja kuukausittain, vertailukelpoisten tulosten saamiseksi olisi laadittava yhteiset vaatimukset tutkimusalueen rajaamisesta, huomioon otettavista ominaisuuksista ja tietojen keruumenettelyistä, aikaisempien säädöksien soveltamisesta saatu kokemus on osoittanut, että olisi suotavaa yksinkertaistaa niiden säännöksiä erityisesti poistamalla viikoittaisten tulosten ilmoittamisvelvollisuus, yhteisen maatalouspolitiikan moitteettoman hallinnan varmistamiseksi erityisesti maito- ja maitovalmistemarkkinoilla komission on saatava kyseisen alan tuotantoa ja toimintoja koskevia luotettavia tietoja säännöllisesti ja asianmukaisten määräaikojen rajoissa, maitovalmisteissa olevan maidon valkuaisainesosan yhä tärkeämpi merkitys vaatii, että tästä alkaen on käytettävissä tietoja asiasta, ja tämän direktiivin säännösten täytäntöönpanon helpottamiseksi olisi jatkettava läheistä yhteistyötä jäsenvaltioiden ja komission välillä, erityisesti neuvoston päätöksellä 72/279/ETY perustetun pysyvän maataloustilastokomitean puitteissa, ON ANTANUT TÄMÄN DIREKTIIVIN: 1 artikla Jäsenvaltioiden on 1. kerättävä tietoja 2 artiklassa määritellyistä yksiköistä 4 artiklassa määriteltyjen tietojen osalta ja ilmoitettava tulokset komissiolle kuukausittain, vuosittain ja joka kolmas vuosi; 2. a) tehtävä vuosittain tutkimus maidon tuotannosta ja käytöstä 7 artiklassa säädetyn menettelyn mukaisesti määritellyillä maatiloilla; b) jäsenvaltioilla on lupa käyttää muista virallisista lähteistä peräisin olevia tietoja. Tässä tapauksessa niiden on ilmoitettava 5 artiklan 4 kohdan mukaisesti asiasta komissiolle. 2 artikla Edellä 1 artiklan 1 kohdassa tarkoitetulla tietojen keräämisellä on katettava: 1. Yritykset tai maatilat, jotka ostavat täysmaitoa - ja tarvittaessa maitovalmisteita - joko suoraan maatiloilta tai 2 kohdassa tarkoitetuilta yrityksiltä jalostaakseen sitä (niitä) maitovalmisteiksi. 2. Yritykset, jotka keräävät maitoa tai kermaa luovuttaakseen sen kokonaan tai osittain jalostamattomana 1 kohdassa tarkoitetuille yrityksille. Jäsenvaltioiden on toteutettava tarvittavat toimenpiteet tilastotulosten toimittamisen päällekkäisyyden estämiseksi. 3 artikla 1. Tässä direktiivissä "maidolla" tarkoitetaan lehmän-, lampaan-, vuohen- ja puhvelinmaitoa. Edellä 4 artiklan 1 kohdassa säädetyt kuukausittaiset tietojen keruut koskevat ainoastaan lehmänmaitoa. 2. Luettelo maitovalmisteista, joista kerätään tietoa, on annettava 7 artiklassa säädettyä menettelyä noudattaen; luetteloa voidaan muuttaa samaa menettelyä noudattaen. 3. Yhdenmukaiset määritelmät tuloksia ilmoitettaessa käytettäville eri tuotteiden mittayksiköille on laadittava 7 artiklassa säädettyä menettelyä noudattaen. 4 artikla Edellä 1 artiklan 2 kohdan a alakohdassa tarkoitetut tietojen keruut on toteutettava niin, että niiden avulla saadaan vähintään jäljempänä 1-3 kohdassa mainitut tiedot. Kyselylomakkeet on laadittava niin, ettei tulosten päällekkäisyyttä synny. Tiedot on annettava 1. kuukausittain: a) kerätyn maidon ja kerman määrästä ja rasvamäärästä sekä kerätyn lehmänmaidon valkuaispitoisuudesta; nämä tiedot on jaoteltava niiden maiden mukaan, joissa tuotteet on kerätty b) tiettyjen jalostettujen ja toimitettavaksi valmiiden tuoreiden maitovalmisteiden sekä tiettyjen maitovalmisteiden määrästä; 2. vuosittain: a) käytettävissä olevan maidon ja kerman määrästä ja rasvapitoisuudesta ja valkuaispitoisuudesta, b) kerättyä lehmänmaitoa koskevat tiedot on jaoteltava niiden maiden mukaan, joissa tuotteet on kerätty, c) jalostettujen ja kuluttajalle toimitettavaksi valmiiden tuoreiden maitovalmisteiden ja muiden maitovalmisteiden määrästä, lajin mukaan jaoteltuina, d) maitovalmisteiden maidon sisältämästä rasvamäärästä, e) raaka-aineiden käytöstä jaoteltuna täysmaitoon ja rasvattomaan maitoon, f) maitovalmisteiden maidon sisältämästä valkuaismäärästä; 3. joka kolmas vuosi (31 päivästä joulukuuta 1997 alkaen): edellä 2 artiklassa tarkoitettujen, tietojen keruun kohteena olevien yksiköiden lukumäärä suuruusjärjestyksessä. Edellä 1 artiklan 2 kohdassa tarkoitettujen tietojen keruiden ja/tai virallisten lähteiden on oltava sellaisia, että niistä käyvät ilmi vähintään vuosittaiset tiedot maidon saatavuudesta ja käytöstä maatilalla. 5 artikla 1. Edellä 1 artiklan 1 kohdassa tarkoitetut tiedot on kerättävä tyhjentävästi meijereissä, jotka edustavat vähintään 98 prosenttia jäsenvaltion keräämästä maidosta, ja jäljelle jäävä osa arvioidaan edustavien näytteiden tai muiden lähteiden perusteella, sanotun kuitenkaan rajoittamatta 2 alakohdan soveltamista. Jäsenvaltiot, joissa on yli 2 000 meijeriä, voivat toteuttaa 4 artiklan 1 kohdassa tarkoitetun tietojen keruun otostutkimuksella. Tällöin otosvirhe saa olla enintään yksi prosentti (luotettavuustaso 68 prosenttia) maan kokonaistiedoista. 2. Edellä 1 artiklan 2 kohdan a alakohdassa tarkoitetut tiedot on kerättävä otostutkimuksella. Tällöin otosvirhe saa olla enintään yksi prosentti maan kokonaistuotannosta. 3. Jos 4 artiklan 2 kohdan f alakohdassa tarkoitettujen tietojen saamisessa on vaikeuksia, voivat jäsenvaltiot arvioida tiedot teknisten kertoimien perusteella. 4. Jäsenvaltioiden on toteutettava kaikki tarvittavat toimenpiteet kattavien ja riittävän tarkkojen tulosten saamiseksi. Niiden on ilmoitettava komissiolle kaikki tiedot, joiden perusteella on mahdollista arvioida tulosten tarkkuus, erityisesti: a) käytetyt kyselylomakkeet; b) tulosten päällekkäisyyden välttämiseksi käytetyt menetelmät; c) menetelmät kyselylomakkeilla saatujen tietojen siirtämiseksi yhteisön taulukoihin. 6 artikla 1. Taulukot tietojen lähettämistä varten on laadittava 7 artiklassa säädettyä menettelyä noudattaen. Taulukoita voidaan muuttaa samaa menettelyä noudattaen. 2. Jäsenvaltioiden on lähetettävä 3 kohdassa tarkoitetut tulokset mukaan lukien ne tiedot, jotka on julistettu luottamuksellisiksi niiden tietosalaisuutta koskevan kansallisen lainsäädännön tai kansallisten käytäntöjen nojalla salassa pidettävien tilastotietojen luovuttamisesta Euroopan yhteisöjen tilastotoimistolle 11 päivänä kesäkuuta 1990 annetun neuvoston asetuksen (Euratom, ETY) N:o 1588/90 (2) säännösten mukaisesti. 3. Jäsenvaltioiden on lähetettävä tiedot tiivistelmän laatimisen jälkeen komissiolle viipymättä ja viimeistään a) 45 päivää tilastointikuukauden päättymisen jälkeen 4 artiklan 1 kohdassa tarkoitetut kuukausittaiset tulokset; b) tilastointivuotta seuraavan vuoden huhtikuussa: - edellä 4 artiklan 2 kohdan a-d alakohdassa tarkoitetut vuosittaiset tulokset, - edellä 1 artiklan 2 kohdassa tarkoitettujen tietojen keruun tulokset; c) tilastointivuotta seuraavan vuoden kesäkuussa 4 artiklan 2 kohdan e ja f alakohdassa tarkoitetut vuosittaiset tulokset; d) tilastointivuotta seuraavan vuoden syyskuussa 4 artiklan 3 kohdassa tarkoitetut tulokset. 4. Komissio kokoaa jäsenvaltioiden lähettämät tiedot ja ilmoittaa niille kokonaistulokset. 7 artikla 1. Jos tässä artiklassa säädettyä menettelyä on noudatettava, asian saattaa 31 päivänä heinäkuuta 1972 annetulla neuvoston päätöksellä perustetun pysyvän maataloustilastokomitean, jäljempänä "komitea", käsiteltäväksi komitean puheenjohtaja omasta aloitteestaan tai jäsenvaltion edustajan pyynnöstä. 2. Komitea muodostuu jäsenvaltioiden edustajista ja sen puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista enintään yhdellä kuukaudella ilmoituksen tekopäivästä. Neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa. 8 artikla Komissio antaa viimeistään 31 päivänä joulukuuta 1998 neuvostolle tämän direktiivin täytäntöönpanosta saatua kokemusta ja erityisesti maidon valkuaista koskevien tietojen keräämistä käsittelevän kertomuksen. Komissio ehdottaa tällöin tarvittavat muutokset. 9 artikla 1. Kumotaan direktiivi 72/280/ETY 1 päivästä tammikuuta 1996 alkaen. 2. Viittauksia kumottuun direktiiviin pidetään viittauksina tähän direktiiviin. 10 artikla Jäsenvaltioiden on annettava tämän direktiivin noudattamisen edellyttämät lait, asetukset ja hallinnolliset määräykset 1 päivään tammikuuta 1996 mennessä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 11 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 12 artikla Tämä direktiivi on osoitettu kaikille jäsenvaltioille. (1) EYVL N:o L 179, 7.8.1972, s. 2. Direktiivi sellaisena kuin se on viimeksi muutettuna Itävallan, Ruotsin ja Suomen liittymissopimuksella. (2) EYVL N:o L 151, 15.6.1990, s. 1 LIITE VASTAAVUUSTAULUKKO >TAULUKON PAIKKA>